Čao Le-ťi

Čao Le-ťi (, ; * 8. marec 1957, Si-ning, Čína) je čínsky politik a vrcholný funkcionár Komunistickej strany Číny. Od roku 2017 je členom stáleho výboru politbyra Ústredného výboru KS Číny a radí sa tak medzi sedem najmocnejších mužov v Číne. Od jari 2023 je súčasne predsedom stáleho výboru Celočínskeho zhromaždenia ľudových zástupcov, a teda hlavou čínskeho parlamentu. V rokoch 20172022 zastával funkciu tajomníka Ústrednej komisie pre kontrolu disciplíny, vrcholného straníckeho protikorupčného orgánu. Predtým bol v rokoch 20122017 vedúcim organizačného oddelenia Ústredného výboru KS Číny.

Bol členom 16., 17., 18., 19. ústredného výboru, 18. a 19. politbyra ÚV, a v súčasnosti je členom 20. ústredného výboru a 20. politbyra ÚV Komunistickej strany Číny.

 Životopis 

 Pôvod, mladosť a vzdelanie 
Čao Le-ťi sa narodil 8. marca 1957 v Si-ningu, hlavnom meste západočínskej provincie Čching-chaj. Jeho rodina je pôvodom z provincie Šen-si; jeho otec bol sianský rodák a úradník v provinčnej vláde. Čaov otec bol údajne blízky priateľ Si Čung-süna, otca čínskeho prezidenta a generálneho tajomníka KS Číny Si Ťin-pchinga. Čao Le-ťiho rodičia boli medzi kádrami Komunistickej strany Číny, ktorí sa zo Si-anu, hlavného mesta Šen-si, presťahovali do Čching-chaja za účelom podporiť rozvoj tejto vtedy ekonomicky veľmi zaostalej provincie. Vzhľadom na svoj pôvod Čao hovorí so silným regionálnym, šensiským prízvukom.

V rokoch 19741975, počas čínskej kultúrnej revolúcie, bol Čao ako príslušník tzv. „vzdelanej mládeže“ nútene vyslaný pracovať do poľnohospodárske komúny v okresu Kuej-te. V roku 1975 sa stal členom Komunistickej strany Číny. Následne v rokoch 19751977 pracoval ako referent tlačového odboru provinčného obchodného úradu čchingchajskej provinčnej vlády. Potom v rokoch 19771980 absolvoval bakalárske štúdium filozofie na Pekinskej univerzite v rámci posledného ročníka študentov zloženého z radov „robotníkov, roľníkov a vojakov“.

Čao Le-ťi neskôr taktiež absolvoval dva vzdelávacie programy (vo forme kombinovaného alebo diaľkového štúdia): magisterský program meny a bankovníctva na Čínskej akadémii sociálnych vied v rokoch 19961998, a potom doktorandský program politických vied na Straníckej škole ústredného výboru KS Číny v rokoch 20022005.

 Politický vzostup 
Roku 1980 sa vrátil na čchingchajský obchodný úrad, tentoraz ako úradník v politickom oddelení, pričom na tomto poste zotrval do roku 1982. Zároveň v tejto dobe (19801983) tiež pôsobil v rôznych funkciách na Čchingchajskej provinčnej obchodnej akadémii, menovite ako asistent, tajomník tamojšej organizácie Čínskej komunistickej ligy mládeže a zástupca vedúceho kancelárie rektora školy. Potom v rokoch 19831984 na provinčnom obchodnom úrade pôsobil v úlohe zástupcu straníckeho tajomníka politického oddelenia a tajomníka tamojšej organizácie Čínskej komunistickej ligy mládeže.

V rokoch 19841986 pôsobil ako generálny riaditeľ a stranícky tajomník Čchingchajskej elektronickej a chemickej korporácie. Roku 1986 bol menovaný zástupcom riaditeľa a zástupcom straníckeho tajomníka čchingchajského obchodného úradu a následne v rokoch 19911993 zastával post riaditeľa a straníckeho tajomníka. Roku 1993 bol povýšený do funkcie asistenta guvernéra provincie Čching-chaj a krátko na to sa v roku 1994 stal viceguvernérom provincie, pričom vo funkciu zotrval do roku 1997. Roku 1997 bol menovaný straníckym tajomníkom čchingchajského hlavného mesta Si-ning, ktorým potom bol do roku 1999.

Vrchol provinčnej politiky dosiahol v roku 2000, keď bol menovaný za guvernéra Čching-chaja. Vo svojich 42 rokoch sa tak stal najmladším guvernérom provincie v celej Číne. Na XVI. zjazde Komunistickej strany Číny v roku 2002 bol tiež zvolený za riadneho člena 16. ústredného výboru KS Číny. Potom bol v rokoch 20032007 tajomníkom provinčného výboru KS Číny v Čching-chaji, najvyššie postaveným straníckym hodnostárom v provincii, de facto nadradený guvernérovi, a zároveň bol v rokoch 20042007 predsedom Zhromaždenia ľudových zástupcov provincie Čching-chaj, provinčného zákonodarného zboru.

25. marca 2007 bol menovaný za tajomníka provinčného výboru KS Číny v Šen-si. Na XVII. zjazde KS Číny v októbri toho istého roku bol opätovne zvolený za člena 17. ústredného výboru strany. V provinciu Šen-si potom zotrval do roku 2012.

 Vrcholná politika 
V roku 2012 bol na XVIII. straníckom zjazde zvolený za člena 18. ústredného výboru, na ktorého prvom zasadnutí bol následne zvolený za člena 18. politbyra, úzkeho 25-členného vedenia strany, a tiež za jedného z tajomníkov sekretariátu ústredného výboru. 19. novembra 2012 bol menovaný za vedúceho organizačného oddelenia ústredného výboru Komunistickej strany Číny, vplyvného orgánu rozhodujúceho o obsadzovaní vrcholných postov vo všetkých štátom riadených inštitúciách, od ministerstiev a štátnych podnikov až po médiá a univerzity. V roku 2014 sa stal členom novozriadenej Ústrednej komisie pre všestranné prehĺbenie reforiem.

Na XIX. zjazde Komunistickej strany Číny v roku 2017 bol povýšený na samý vrchol čínskej komunistickej hierarchie; 25. októbra sa stal jedným zo siedmich členov stáleho výboru politbyra Ústredného výboru KS Číny a tajomníkom Ústrednej komisie pre kontrolu disciplíny (ÚKKD), vrcholného straníckeho protikorupčného a disciplinárneho orgánu. Podľa denníka The Wall Street Journal Čao Le-ťi počas svojho pôsobenia v ÚKKD do jej fungovanie väčšinou nezasahoval a na rozhodovaní o jednotlivých vyšetrovaniach sa podieľal len minimálne.

V októbri 2022 bol znovuzvolený za člena stáleho výboru politbyra ústredného výboru Komunistickej strany Číny a v marci 2023 ho Všečínske zhromaždenie ľudových zástupcov zvolilo za predsedu stáleho výboru zhromaždenia.

 Rodina 
Čao Le-ťiho brat, Čao Le-čchin, pôsobil viac ako dve desaťročia v provincii Šen-si. Niekoľko mesiacov po tom, čo sa Čao Le-ťi stal tajomníkom provincie, bol Čao Le-čchin preložený do Kuang-si. V januári 2013 bol menovaný straníckym tajomníkom Kuej-linu. Bol tiež delegátom na XIX. zjazde Komunistickej strany Číny.

 Referencie 

 Iné projekty 

 Zdroj 

Kategória:Čínski politici
Kategória:Politici Komunistickej strany Číny